Diari Oficial de la Generalitat Valenciana


Sumari del DOGV 5236, del 07-04-2006 (2006/3269)

Informació pública de l'estudi de detall de l'illa ubicada als polígons B-2 i B-3 del pla parcial de les Platges de l'Almardà.
------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/3269


Organisme emissor
:   Ajuntament de Sagunt

Tipus de document
:   Anunci

Informació pública de l'estudi de detall de l'illa ubicada als polígons B-2 i B-3 del pla parcial de les Platges de l'Almardà. [2006/Q3269]  
Mitjançant la present informació pública es fa saber que l'alcaldessa presidenta, en virtut de les atribucions que li conferix la legislació vigent, amb data de 28 d'octubre de 2005, ha dictat la següent:  
Resolució de l'Alcaldia número 1.465  
Assumpte: informació pública de l'estudi de detall de l'illa ubicada als polígons B-2 i B-3 del pla parcial de les Platges de l'Almardà. Expedient 2/2005.  
Vist que mitjançant l'escrit que té l'entrada en este ajuntament en data 13 de gener de 2005, número de registre d'entrada 1.543, Miguel Aranda García i Joaquín Aranda Navarro, van presentar, en nom i representació d'Urbanizaciones y Promociones Saguntinas, SL, el projecte d'estudi de detall per a l'illa que conté les parcel·les 8, 4A, 5A, 3B, 4B, 5B i 15C, al polígon B-2, i les parcel·les Aries 2, 4, 6, 8 i 10; Libra 1, 3, 4; Palmera, 2, 4 i 6; Europa 102, 104 i VS-1 i 3 al polígon B-3 del pla parcial de les Platges de l'Almardà.  
Vist que, en data 4 d'agost de 2005, l'Oficina Tècnica d'Urbanisme emet un informe de l'esmentat estudi de detall que diu així:  
Es redacta un estudi de detall que afecta una illa (que ha ser completa segons la normativa del PGOU) situada entre els polígons B-2 i B-3 del pla parcial de les Platges.  
L'objecte d'este estudi és l'agrupació de dues parcel·les (Aries 8 i Libra 4) del mateix ús residencial però de diferent tipus d'edificació de caràcter municipal: RU i RCB, que passa únicament a RCB.  
El resultat final es concreta en una única parcel·la, la denominada Libra 4 - Aries 8, que tindrà una superfície de 2.000 metres quadrats, un aprofitament que és la suma de tots dos, i un total de nou habitatges. Esta darrera xifra no modifica el nombre total derivat d'aplicar les ordenances urgents.  
Justificació  
D'acord amb l'article 100 del Reglament de Planejament:  
Article 100. Funció dels estudis de detall.  
1. Els estudis de detall es formulen per a les àrees o en els supòsits que preveuen els plans generals, i ha de comprendre, com a mínim, illes o unitats urbanes equivalents completes.  
2. No es permet aprovar estudis de detall fora dels àmbits o supòsits concrets en què el Pla General (\*), el pla parcial (\*\*) o el de reforma interior els haja previst i regulat de manera expressa i detallada.  
3. Els estudis de detall tenen per objecte preveure o reajustar, segons siga procedent:  
A) L'assenyalament d'alineacions i rasants, i completar i adaptar els que ja estiguen assenyalades al Pla General o al parcial.  
B) L'ordenació dels volums d'acord amb les especificacions del pla corresponent.  
Els estudis de detall no poden alterar la destinació del sòl, augmentar-ne l'aprofitament urbanístic, ni incomplir les normes específiques que per a redactar-los ha de d'establir el pla que reclame elaborar-los.  
Podran crear els nous vials o els sòls dotacionals que necessite la remodelació tipològica o morfològica del volum ordenat, però no podran suprimir ni reduir els prevists pel pla esmentat.  
4. En cap cas podrà ocasionar perjuí, ni alterar les condicions d'ordenació dels predis confrontants.  
5. Els estudis de detall no poden transvasar edificabilitats entre illes.  
(\*) S/PGO OU  
A.33. Estudis de detall.  
1. Serà obligatori formular-los si ho exigix explícitament el pla o el seu desenvolupament sectorial, com a condició prèvia per a l'atorgament de llicències; per a permetre canvis del tipus d'edificació (exemple: d'edificació tancada a aïllada); o si així ho exigix l'existència d'identificacions insalvables en algun extrem determinant per a la fixació de les condicions de l'edificació.  
2. Serà potestatiu formular-los si hi ha acord entre els propietaris de parcel·les o solars que abracen illes completes, o si així ho decidix l'administració o els particulars per a un millor compliment del planejament o de les condicions d'edificació d'acord amb les normes particulars zonals.  
(\*\*) S/pla parcial.  
Article 7. La modificació d'algun vial de distribució interior o canvi de delimitació de zonificació exigix la reforma del present pla i se subjectarà als seus condicionants.  
La modificació, l'obertura o l'eliminació d'un vial de servici, així com la redistribució de volum per a un canvi de tipus d'edificació que no va contra les determinacions d'este pla exigix un estudi de detall.  
En este cas es tracta d'una .annexió. de dues parcel·les unifamiliars per una altra de confrontant plurifamiliar baixa per a formar-ne una d'única, per a la qual cosa es procedirà a una redistribució de volums, sense que hi haja una modificació d'alineacions ni d'espais lliures, públics o privats.  
El context és l'illa, per imperatiu legal.   
La zonificació (Z.9) tampoc no pateix variacions.  
L'afecció a l'interés públic és irrellevant, ja que l'arquitecte redactor justifica que no hi ha increment en el nombre d'habitatges (limitat únicament pel compliment del programa mínim en el total de l'aprofitament assignat en RC; un habitatge per cada 500 metres quadrats de parcel·la en RU).  
Esta formulació entra en el supòsit 2 de l'article 33 del Pla General d'Ordenació Urbana (potestativa, i no obligatòria).  
Conclusió. Salvant el compliment justificatiu del darrer paràgraf, no s'aprecien inconvenients per a emetre un informe favorable d'este document.  
Atés que l'article 52 del text de la Llei Reguladora de l'Activitat Urbanística de la Generalitat Valenciana amb el 45 i 46 del mateix text legal, regula el procediment per a sotmetre els estudis de detall al tràmit d'informació pública.  
Atés que l'estudi de detall en qüestió complix el contingut establit per a estos estudis en els articles 12.h, 26 i 27 de la Llei Reguladora de l'Activitat Urbanística.  
A la vista de tot l'anterior resolc:  
Primer  
Sotmetre al tràmit d'informació pública l'estudi de detall, per a l'illa que conté les parcel·les 8, 4A, 5A, 3B, 4B, 5B i 15C, al polígon B-2, i les parcel·les Aries 2, 4, 6, 8 i 10; Libra 1, 3, 4; Palmera, 2, 4 i 6; Europa 102, 104 i VS-1 i 3 al polígon B-3 del pla parcial de Platges de l'Almardà, este tràmit d'informació pública s'anuncia mitjançant un edicte publicat en un diari d'informació general editat a la Comunitat Valenciana i, posteriorment o simultània, en el diari oficial, i s'advertix la possibilitat de formular al·legacions, durant el termini de 20 dies comptadors des de la publicació d'este edicte.  
Segon  
Remetre un avís amb el contingut al domicili fiscal dels qui consten al Cadastre com a titulars de drets afectats per l'actuació proposada.  
Sagunt, 20 de febrer de 2006.. L'alcaldessa: Gloria Calero Albal.